CELEX: 62011CN0001
Language: da
Date: 2011-01-03 00:00:00
Title: Sag C-1/11: Anmodning om præjudiciel afgørelse indgivet af Verwaltungsgericht Mainz (Tyskland) den 3. januar 2011 — Interseroh Scrap and Metal Trading GmbH mod Sonderabfall-Management-Gesellschaft Rheinland-Pfalz mbH (SAM)

26.3.2011   
            
            
               DA
            
            
               Den Europæiske Unions Tidende
            
            
               C 95/3
            
         Anmodning om præjudiciel afgørelse indgivet af Verwaltungsgericht Mainz (Tyskland) den 3. januar 2011 — Interseroh Scrap and Metal Trading GmbH mod Sonderabfall-Management-Gesellschaft Rheinland-Pfalz mbH (SAM)
   (Sag C-1/11)
   2011/C 95/04
   Processprog: tysk
   
      Den forelæggende ret
   
   Verwaltungsgericht Mainz
   
      Parter i hovedsagen
   
   
      Sagsøger: Interseroh Scrap and Metal Trading GmbH
   
      Sagsøgt: Sonderabfall-Management-Gesellschaft Rheinland-Pfalz mbH (SAM)
   
      Præjudicielle spørgsmål
   
   
               1)
            
            
               Gælder artikel 18, stk. 4, i Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (1) også for de parter, der er involveret i overførselstransaktionen?
            
         
               2)
            
            
               I benægtende fald: Begrænses den nævnte forordnings artikel 18, stk. 1, af den primære fællesskabsret vedrørende beskyttelse af forretningshemmeligheder?
            
         
               3)
            
            
               Såfremt spørgsmål 1 besvares bekræftende: Indebærer forordningens artikel 18, stk. 4, en begrænsning, der er begrundet af hensynet til beskyttelse af forretningshemmeligheder, af forpligtelsen i henhold til artikel 18, stk. 1, for de personer, der står for overførslen, til i den i bilag VII indeholdte formular også at oplyse modtageren af affaldet om affaldsproducenten eller -indsamleren?
            
         
               4)
            
            
               Afhænger omfanget af begrænsningen af en konkret interesseafvejning (berørte forretningsinteresser på den ene side, og miljøbeskyttelseshensyn på den anden)?
            
         
      (1)  EFT L 190, s. 1.